4. ΒΑΣΙΛΙΚΟΝ ΔΙΑΤΑΓΜΑ της 30 Οκτ./6 Νοεμ. 1954 Περί κατανομής παρά τοις Δικαστηρίοις του Κράτους των δια του άρθρ. 47 του Α.Ν. 1846/51 προστεθεισών θέσεων Προέδρων Εφετών και Προέδρων Πρωτοδικών. Έχοντες υπ’ όψιν το άρθρ. 1 του υπ’ αριθ. 3080/ 1954 Ν.Δ. «περί τροποποιήσεως διατάξεων τινών των περί προσόντων των δικαστικών λειτουργών διατάξεων». Προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Κατανέμομεν τας δια της διατάξεως του άρθρ. 47 παρ. 8 του Α.Ν. 1846/51 «περί Κοινωνικών Ασφαλίσεων» προστεθείσας, κατ’ επαύξησιν του αριθμού των οργανικών θέσεων, δύο θέσεις Προέδρων Εφετών και επτά θέσεις Προέδρων Πρωτοδικών ως ακολούθως: Μία θέσις Προέδρου Εφετών παρά τω Εφετείω Αθηνών. Μία θέσις Προέδρου Εφετών παρά τω Εφετείω Θεσσαλονίκης. Πέντε θέσεις Προέδρων Πρωτοδικών παρά τω Πρωτοδικείω Αθηνών. Μία θέσις Προέδρου Πρωτοδικών παρά τω Πρωτοδικείω Πειραιώς. Μία θέσις Προέδρου Πρωτοδικών παρά τω Πρωτοδικείω Θεσσαλονίκης. Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 